વલસાડ જિલ્લામાં આવેલ નદીઓમાંથી રેતી કાઢવા માટેની લીઝો રદ કરી દેવાઇ છે તેમજ નદીમાં રેતી કાઢવા માટેની મશીનરી મૂકવા પર તો સદંતર પ્રતિબંધ લાદી દેવાયો હોવા છતાં વલસાડ ખાણ અને ખનીજ વિભાગના નાકની નીચે ખનીજમાફિયાઓ કપરાડા તાલુકામાંથી પસાર થતી દમણગંગા નદીમાં મશીનરી મૂકીને બેફામ રેતીખનન કરી રહ્યા હોવાના, એકમાત્ર સંદેશના સચોટ અહેવાલોને પગલે વલસાડના કલેકટરે ખાણ-ખનીજ વિભાગના અધિકારીને દમણગંગા નદી કિનારે રેડ પાડવા કડક સૂચના આપી હતી પરંતુ અધિકારીઓ ઉલાળિયું કરી ગયાં.